هه‌ر هه‌فت ناوه‌گه‌د، مێژوو ڕازانه‌و
‌ناوِد له‌‌ ناوان، ها له ‌ئه‌و بانه‌و
وه‌به‌رزی مووڵه‌ق نۊساس كرماشان
ناود ها وه‌لاێ هه‌ساره‌گانه‌و
"کامبادن"،"کارمیسین"،"کارمیشین"،"کرماشان''
"کرمیشین''،''کرمانجان''،''کرمانژان"،"كرماشان"
كرماشانه‌گه‌م، خوه‌ش نيشانه‌گه‌م
كرماشانه‌گه‌م، ڕوح و گيانه‌گه‌م
گيانم وه‌نه‌زرِ به‌رزی ناوِد بوو
مايه‌ی شانازی كوردستانه‌گه‌م
"کامبادن"،"کارمیسین"،"کارمیشین"،"کرماشان''
"کرمیشین''،''کرمانجان''،''کرمانژان"،"كرماشان"
سنجاوی و كه‌ڵهوڕ، قه‌ڵخانی و گوران
جاف و له‌ك و لوڕ، كورد هه‌ورامان
تيره‌و تايفه‌يله‌د وه‌ ڕز وسيانه‌
گشتێ هاوار كه‌ن "بژی كرماشان"
"کامبادن"،"کارمیسین"،"کارمیشین"،"کرماشان''
"کرمیشین''،''کرمانجان''،''کرمانژان"،"كرماشان"
دنيا گشت زانن له‌كام نژادی
ناسنامه‌ی كورد و ميلكان "ماد"ی
به‌ێداخد به‌رز بوو شار دلێران
ئاسوود ڕووشنه‌، وه‌ره‌و ئازادی
"کامبادن"،"کارمیسین"،"کارمیشین"،"کرماشان''
"کرمیشین''،''کرمانجان''،''کرمانژان"،"كرماشان"
